ประกาศกรมการค้าต่างประเทศเรื่องเปิดการทบทวนอัตราอากรตอบโต้การทุ่มตลาดสินค้าเหล็กแผ่นรีดเย็นชุบหรือเคลือบด้วยโลหะเจือของอะลูมิเนียมและสังกะสีแบบจุ่มร้อนของบริษัทDongkuk Steel Mill Co., Ltd. ที่มีแหล่งกำเนิดจากสาธารณรัฐเกาหลีพ.ศ.๒๕๖๑[๑] ตามที่ได้มีประกาศคณะกรรมการพิจารณาการทุ่มตลาดและการอุดหนุนเรื่อง การตอบโต้การทุ่มตลาดสินค้าเหล็กแผ่นรีดเย็นชุบหรือเคลือบด้วยโลหะเจือของอะลูมิเนียมและสังกะสีแบบจุ่มร้อนที่มีแหล่งกำเนิดจากสาธารณรัฐประชาชนจีนสาธารณรัฐเกาหลี และไต้หวัน (ฉบับที่ ๒) พ.ศ. ๒๕๕๖ ลงวันที่๗ มกราคม ๒๕๕๖ กำหนดให้เรียกเก็บอากรตอบโต้การทุ่มตลาดจากการนำเข้าสินค้าดังกล่าวที่มีแหล่งกำเนิดจากสาธารณรัฐประชาชนจีนในอัตราร้อยละ ๒.๓๖ ถึงร้อยละ ๒๖.๒๒ของราคา ซี ไอ เอฟ จากสาธารณรัฐเกาหลี ในอัตราร้อยละ ๑๓.๘๒ถึงร้อยละ ๒๒.๕๕ ของราคา ซี ไอ เอฟ และจากไต้หวัน ในอัตราร้อยละ๒.๕๙ ถึงร้อยละ ๓๙.๑๒ ของราคา ซี ไอเอฟ เป็นระยะวลา ๕ ปี ตั้งแต่วันที่ ๑๐ มกราคม พ.ศ. ๒๕๕๖ เป็นต้นไปและประกาศคณะกรรมการพิจารณาการทุ่มตลาดและการอุดหนุน เรื่องการตอบโต้การทุ่มตลาดสินค้าเหล็กแผ่นรีดเย็นชุบหรือเคลือบด้วยโลหะเจือของอะลูมิเนียมและสังกะสีแบบจุ่มร้อนที่มีแหล่งกำเนิดจากสาธารณรัฐประชาชนจีน สาธารณรัฐเกาหลีและไต้หวัน (ฉบับที่ ๔)พ.ศ. ๒๕๕๘ ให้บริษัท Dongkuk Steel Mill Co., Ltd. ได้รับอัตราอากรตอบโต้การทุ่มตลาดในอัตราร้อยละ ๑๓.๘๒ของราคา ซี ไอ เอฟ นั้นเนื่องจากบริษัท อภิสิทธิ์ แอนด์ อัลลายแอนซ์ จำกัด ได้รับมอบอำนาจจากบริษัทDongkuk Steel Mill Co., Ltd. ผู้ผลิตและส่งออกสินค้าเหล็กแผ่นรีดเย็นชุบหรือเคลือบด้วยโลหะเจือของอะลูมิเนียมและสังกะสีแบบจุ่มร้อนจากสาธารณรัฐเกาหลีได้ยื่นคำขอให้พิจารณาทบทวนเพื่อเปลี่ยนแปลงอัตราอากรตอบโต้การทุ่มตลาดสินค้าดังกล่าวตามมาตรา ๕๖ แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ โดยในการประชุมครั้งที่ ๙/๒๕๖๐ เมื่อวันที่ ๒๗ธันวาคม พ.ศ. ๒๕๖๐คณะกรรมการพิจารณาการทุ่มตลาดและการอุดหนุนได้พิจารณาโดยวินิจฉัยว่าคำขอดังกล่าวมีมูลและหลักฐานเพียงพอที่แสดงให้เห็นว่าอัตราส่วนเหลื่อมการทุ่มตลาดของผู้ผลิตและผู้ส่งออกสินค้าดังกล่าวที่มีแหล่งกำเนิดจากสาธารณรัฐเกาหลีมีการเปลี่ยนแปลงไปเห็นสมควรให้มีการทบทวนอัตราอากรตอบโต้การทุ่มตลาดตามมาตรา ๕๖จึงมีมติให้กรมการค้าต่างประเทศเปิดการทบทวนอัตราอากรตอบโต้การทุ่มตลาดสินค้าเหล็กแผ่นรีดเย็นชุบหรือเคลือบด้วยโลหะเจือของอะลูมิเนียมและสังกะสีแบบจุ่มร้อนซึ่งผลิตโดยบริษัท Dongkuk Steel Mill Co., Ltd. ตามกระบวนการพิจารณาที่กฎหมายกำหนดอาศัยอำนาจตามความในมาตรา ๕๖ และมาตรา ๖๐แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ อธิบดีกรมการค้าต่างประเทศออกประกาศไว้ ดังต่อไปนี้ข้อ ๑ กรมการค้าต่างประเทศจะเริ่มดำเนินกระบวนการพิจารณาเปิดการทบทวนอัตราอากรตอบโต้การทุ่มตลาดสินค้าเหล็กแผ่นรีดเย็นชุบหรือเคลือบด้วยโลหะเจือของอะลูมิเนียมและสังกะสีแบบจุ่มร้อนของบริษัทDongkuk Steel Mill Co., Ltd. ที่มีแหล่งกำเนิดจากสาธารณรัฐเกาหลีตั้งแต่วันที่ประกาศนี้ประกาศในราชกิจจานุเบกษาเป็นต้นไปข้อ ๒ ให้ผู้ผลิตหรือผู้ส่งออกจากต่างประเทศผู้นำเข้า และผู้ใช้สินค้าดังกล่าวจากบริษัท Dongkuk Steel Mill Co.,Ltd. เสนอข้อเท็จจริงและความเห็นเป็นหนังสือหรือแจ้งความจำนงขอแถลงการณ์ด้วยวาจาประกอบการพิจารณาทบทวนอัตราอากรตอบโต้การทุ่มตลาดสินค้าดังกล่าวเป็นหนังสือต่อกรมการค้าต่างประเทศภายใน ๓๐ วันนับแต่วันที่ประกาศนี้ประกาศในราชกิจจานุเบกษาข้อ ๓ ผู้ใดประสงค์ขอทราบข้อมูลข่าวสารเกี่ยวกับการขอทบทวนดังกล่าวให้ยื่นคำขอต่อกองปกป้องและตอบโต้ทางการค้ากรมการค้าต่างประเทศ เลขที่ ๕๖๓ ถนนนนทบุรี ตำบลบางกระสอ อำเภอเมืองจังหวัดนนทบุรี รหัสไปรษณีย์ ๑๑๐๐๐ หมายเลขโทรศัพท์ ๐ ๒๕๔๗ ๔๗๔๒ หมายเลขโทรสาร ๐ ๒๕๔๗๔๗๔๑ ทั้งนี้ ค่าธรรมเนียมในการยื่นคำขอข้อมูลข่าวสารให้เป็นไปตามประกาศกระทรวงพาณิชย์เรื่อง การตอบโต้การทุ่มตลาดและการอุดหนุน (ฉบับที่ ๖) พ.ศ. ๒๕๔๔ ลงวันที่ ๒๖ มีนาคม พ.ศ. ๒๕๔๔ประกาศ ณ วันที่ ๓ มกราคม พ.ศ. ๒๕๖๑อดุลย์ โชตินิสากรณ์รองอธิบดี รักษาราชการแทนอธิบดีกรมการค้าต่างประเทศปุณิกา/อัญชลี/จัดทำ๑๐มกราคม ๒๕๖๑นุสรา/ตรวจ๑๒พฤศจิกายน ๒๕๖๑[๑] ราชกิจจานุเบกษาเล่ม ๑๓๕/ตอนพิเศษ ๔ ง/หน้า ๔/๘ มกราคม ๒๕๖๑